Gedroogde mango | Health24
Posted by: Daantjie | 2012/07/16
Ek het die laaste 2 tot 3 weke groot hoeveelhede gedroogde mango geë et en onlangs ontdek dat my uriensuur baie gestyg het. Is die mango die sondaar? Ek probeer ''n dieet volg wat beide cholesterol- en suurvry is.
Dit is ongelukkig die nuutste bevinding op die gebied van jig, nl dat fruktose, die suiker wat veral in vrugtesappe, soet vrugte, droë vrugte en sekere kosse (gewoonlik kosse wat vir diabete bedoel is), bydra tot die vorming van uriensuur en dus jig vererger. As 'n persoon aan jig ly, dan is dit nodig om sg. 'puriene' uit te sny. Puriene is chemiese stowwe wat voorkom in rooivleis, orgaanvleis (lewer, niertjies, ens), wildsvleis, vis, hoender, vleissouse en -aftreksels, ansjovis, en sekere peulgroente. Dit is ook dan 'n goeie idee om alkohol, veral rooi wyn en vrugtesappe en dan ook fruktose uit te sny, as mens aan jig ly.
Wees dus versigtig as jy droë vrugte eet, aangesien dit baie gekonsentreerd is omdat dit gedroog is.